గురువారం, 27 ఫిబ్రవరి 2020 (08:06 IST)
రాములమ్మ విజయశాంతి కాంగ్రెస్ లో చేరిన నాటి రోజుల్ని గుర్తు చేసుకున్నారు. తాను కాంగ్రెస్ పార్టీలో చేరి 6 ఏళ్లు అయిందని చెప్పుకొచ్చారు.
ఆరేళ్ల క్రితం కాంగ్రెస్ అధ్యక్షురాలు సోనియా గాంధీ సమక్షంలో కాంగ్రెస్ పార్టీలో చేరిన విజయశాంతి.. పార్టీలో తనకంటూ ప్రత్యేకమైన స్థానాన్ని ఏర్పరుచుకున్నారు.
ప్రస్తుతం ఆమె తెలంగాణ కాంగ్రెస్ ప్రచార కమిటీ చైర్‌పర్సన్‌గా బాధ్యతలు నిర్వహిస్తున్నారు. ఈ సందర్భాన్ని గుర్తు చేసుకుంటూ సోషల్ మీడియాలో స్పందించారు.
తనకు పార్టీ కండువా కప్పి పార్టీలో చేర్చుకుంటున్న సోనియా గాంధీ ఫొటోను తన అధికారిక ఫేస్‌బుక్ ఖాతాలో షేర్ చేసిన విజయశాంతి ''ఫిబ్రవరి 25కి కాంగ్రెస్ పార్టీలో నా ఆరు సంవత్సరాల ప్రస్థానం పూర్తయి, ఏడవ సంవత్సరం ప్రారంభం అవుతోంది.
అండగా నిలిచిన ఏఐసిసి, పిసిసి మరియు సీఎల్పీ నేతలకు, కార్యకర్తలకు, అభిమానులకు మనస్ఫూర్తిగా ధన్యవాదాలు తెలియజేసుకుంటున్నాను.
మొదటి నుండి నిర్మాణాత్మకమైన ఉద్యమాలు అలవాటైన నా మనస్తత్వానికి, ప్రజా క్షేత్ర పోరాటాలలో మరికొంత దూకుడు అవసరమని అప్పుడప్పుడు అభిప్రాయం కలుగుతుంది.
అధిష్టానం అనుమతించినా కూడా.. కొన్ని తెలియని కారణాలతో, గతంలో నా ప్రజాపోరాట యాత్రల కార్యాచరణలు రకరకాల మార్పులకు గురికావటం, రద్దు కావటం వంటివి సంభవించాయి.
ఇవన్నీ ఒకసారి పునః సమీక్షించుకుని, ప్రజా సంక్షేమ ప్రాధాన్యతా పరమైన నిర్ణయాలను రూపొందించుకోవలసిన సమయంగా ఈ సందర్భాన్ని భావిస్తున్నాను'' అని రాసుకొచ్చారు.
guruvaram, 27 fibravari 2020 (08:06 IST)
ramulamma vijayasanti congress loo cherina naati rojulni gurtu chesukunnaru. taanu congress paartiiloo cheri 6 ellu ayindani cheppukochaaru.
aarella kritam congress adhyakshuraalu sonia gaandhi samakshamlo congress paartiiloo cherina vijayasanti.. paartiiloo tanakantu pratyekamaina sthaanaanni yerparuchukunnaru.
prastutam aame telamgaana congress prachaara commity chairiparsannigaa baadhyatalu nirvahistunnaaru. ee sandarbhaanni gurtu chesukuntu soshal medialo spandinchaaru.
tanaku party kanduwa kappi paartiiloo cherchukuntunna sonia gaandhi photonu tana adhikaarika faseabook khaataalo share chesina vijayasanti ''fibravari 25ki congress paartiiloo naa aaru samvatsaraala prasthaanam puurtayi, edava samvatsaram praarambham avutondi.
andagaa nilichina aicc, pisisi mariyu clp nethalaku, kaaryakartalaku, abhimaanulaku manasphoorthigaa dhanyavaadaalu teliyajesukuntunna.
modati nundi nirmaanaatmakamaina udyamaalu alavaataina naa manastatvaaniki, praja kshetra poraataalalo marikonta dookudu avasaramani appudappudu abhiprayam kalugutundi.
adhishtaanam anumatinchinaa kuudaa.. konni teliyani kaaranaalatoe, gatamlo naa prajaporata yaatrala kaaryaacharanalu rakarakaala maarpulaku gurikavatam, raddu kaavatam vantivi sambhavinchaayi.
ivannee okasari punah sameekshinchukuni, praja sankshema praadhaanyataa paramaina nirnayaalanu roopondinchukovalasina samayamgaa ee sandarbhaanni bhaavistunnaanu'' ani raasukochaaru.